पाएं अपने शहर की ताज़ा ख़बरें और फ्री ई-पेपरडाउनलोड करें
सदर थाना क्षेत्र के टैसेरा मोड़ के समीप शनिवार को देर रात करीब 8 बजे दो बाइक व ऑटो के बीच हुई जोरदार टक्कर में बाइक सवार दो युवक 22 वर्षीय मो. आसिफ व 18 वर्षीय मो जुनैद की मौत हो गई। दोनों शहर के इस्लामपुर के रहने वाले थे। जबकि एक युवक गंभीर रूप से घायल हो गया।
20 वर्षीय घायल युवक अमित बड़ाईक को इलाज के लिए सदर अस्पताल में भर्ती कराया गया है। जहां वह इलाजरत है। फिलहाल उसकी स्थिति खतरे से बाहर बताई जा रही है। घटना के संबंध में बताया जाता है कि इस्लामपुर निवासी मो आसिफ व मो जुनैद रोजा खोलने के बाद किसी काम को लेकर बाइक से पालकोट प्रखंड के बघिमा गांव की ओर गए थे।
जोरदार टक्कर से दोनों बाइक के परखच्चे उड़े
बताया जाता है कि दोनों ने हेलमेट नहीं पहना था। जहां से वापसी के दौरान टैसेरा मोड़ के समीप तेज रफ्तार में बाइक का विपरीत दिशा से आ रही एक ऑटो से टक्कर हो गई। इसी दौरान वहां से गुजर रहे एक अन्य बाइक सवार की भी ऑटो से टक्कर हो गई। इस टक्कर में अमित बड़ाईक घायल हो गया। टक्कर इतनी जोरदार थी कि दोनों बाइक के परखच्चा उड़ गए। जबकि ऑटो का अगला हिस्सा पूरी तरह क्षतिग्रस्त हो गया। टक्कर लगने के बाद पहली बाइक में सवार आसिफ व जुनैद लहूलुहान अवस्था में बीच सड़क पर फेंका गए। दोनों के सिर व शरीर के अन्य हिस्सों में गंभीर चोट लगी थी। दोनों सड़क पर तड़प रहे थे, तभी जुनैद ने मौके पर ही मौत हो गई। दुर्घटना के बाद ग्रामीण मौके पर पहुंचे। फिर पुलिस को घटना का सूचना देकर घायल आसिफ व अमित को इलाज हेतु अस्पताल भिजवाया। मगर अस्पताल पहुंचते ही आसिफ ने भी दम तोड़ दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn